其實係度都食過幾次， 驚覺原來一直都無寫過食評， 今次寫返先。百零至二百蚊嘅價錢有一款main dish 同十幾款嘅頭盤任食。每日嘅頭盤款式都唔同，食過嘅有多士，唔同嘅沙律，蛋餅，燒牛肉，吞拿魚串等等， 味道都ok。主菜有Burger, 意粉， 扒類嘅選擇，份量會細d, 不過食頭盤都食飽一半， 所以唔怕唔飽， 味道一樣都唔錯， 而且即整嘅主菜夠哂熱辣辣。主菜隔一排就會轉餐牌， 就算熟客仔都唔會咁容易生厭。因為我每次都係平日黎， 所以人流唔多， 靜靜地舒舒服服食餐飯真係好正